Tara Air

Tara Air Pvt.Ltd er et flyselskap i Kathmandu, Nepal. Det er en avdeling av Yeti Airlines. Tara Air ble dannet i 2009 med fly fra Yeti Airlines og etablerte seg med base på Katmandu internasjonale lufthavn og med sekundære baser på flyplassene i Surkhet og Nepalgunj. Selskapet flyr ruter og charter som tidligere ble utført av Yeti Airlines Domestic. Selskapet fokuserer på trafikk til avsidesliggende områder og til flystriper i Himalayafjellene.

Historie
Tara Air ble dannet i 2009 da Yeti Airlines skilte sine STOL-operasjoner ut fra den regionale virksomheten. Selskapets STOL-operasjoner  ble overført til Tara Air som fokuserer på flyvninger til fjerntliggende flystriper i Himalaya.

Destinasjoner 
Tara flyr innen Nepal til en rekke destinasjoner, såvel som charter. Tara Air flyr daglig mellem Katmandu og Lukla og mellem Jomsom og Pokhara. Dessuten til andre destinasjoner med ulik frekvens.

Flåte 

Tara Air opererer flere fly som tidligere ble benyttet av Yeti Airlines. Disse er nå blitt malt om med Tara Airs fargeskjema som er nærmest identisk til Yeti Airlines.

Ulykker og hendelser 
 Den 26. mai 2010 måtte en av selskapets Twin Ottere gjørde vendereis og nødlande etter å a tatt av fra Surkhet Airport i Surkhet med kurs for Talcha Airport i Rara nasjonalpark med 18 passasjerer og en besetning på tre. Fem minutter etter avgang og før flyet nådde marsjhøyde gikk kabindøren plutselig opp. Flyverten klarte å lukke umiddelbart og hindret dermed eventuelle konsekvenser. Flyet nødlandet på Surkhet Airport uten noen personskader.
 Den 15. desember 2010 havarerte en av selskapets Twin Ottere kort etter take-off fra Lamidanda Airport i Nepal. Den var underveis til Katmandu. To helikoptre ble satt inn i redningsarbeidet for å lete etter ulykkesflyet som ble funnet i det fjellrike landskapet. Alle 19 passasjerer (18 fra Bhutan og en amerikaner) samt besetningen på tre mistet livet.
 Den 23. juni 2011 fikk en av selskapets Dornier Do 228 betydelige skader etter å ha sklidd av banen og havnet i en grøft på Simikot Airport i Nepal. Flyet kom med frakt fra Nepalgunj Airport. Ingen personskader, men flyets understell ble sterkt skadet.
Den 29. mai 2022 styrtet en av selskapets Twin Ottere, som Tara Air rutenummer 197, underveis fra Pokhara til Jomsom i Nepal. Alle 19 passasjerer og de tre i besetningen omkom.

Referanser

Eksterne lenker 
 

Flyselskaper etablert i 2009
Nepalske flyselskaper